<classify> CHUO Kikuu cha Sayansi na Teknolojia cha St Joseph, kimeandaa maonesho maalumu ya ubunifu kwa wanafunzi wanaosoma katika chuo hicho.Chuo hicho kimeahidi kuendelea kutoa wataalamu wa kutosha watakaosaidia kusukuma ajenda ya Tanzania ya Uchumi wa kati wa viwanda.Makamu Mkuu wa chuo hicho, Profesa Burton Mwamila amesema jijini Dar es Salaam kuwa, maonesho hayo yanatarajiwa kufanyika Agosti 29 hadi 31 Mlimani City, Dar es Salaam, kwa lengo la kutoa msukumo kwa jamii na hasa wanafunzi kupenda masomo ya sayansi.Amesema kupitia maonesho hayo yaliyopewa jina la STEM mbali na madhumuni yake ya kuonesha vipaji, wanafunzi wanaosoma chuoni hapo, pia yatatoa fursa kwa wananchi watakaoyatembelea kupima afya na kuchangia damu.Huu ni utaratibu wetu wa kuonesha vipaji walivyonavyo wanafunzi wetu katika kubuni mambo mbalimbali yanayoweza kuleta tija kwa jamii, wataalamu na kampuni zinazoamini katika ubunifu zinaweza kujitokeza na kuona namna watakavyoweza kuendeleza ubunifu wa vijana hawa, alisema Profesa Mwamila.Aidha alisema katika kukuza vipaji vya wanafunzi wanaosoma katika chuo hicho pamoja na kusukuma ajenda ya Tanzania ya uchumi wa kati wa viwanda ifikapo Mwaka 2025, chuo hicho kimejikita kwa kutoa elimu ya nadharia kwa wanafunzi wake, kwa lengo la kuwapa ujuzi wa kutosha.Katika hatua nyingine, Profesa Mwamila alipongeza ushirikiano uliopo baina ya waandisi nchini, huku akiwataka kuzidisha ushirikiano huo kwa hatua zaidi zitakazowawezesha kupata kazi katika miradi mbalimbali inayotekelezwa na Serikali ya awamu ya tano chini ya Rais John Magufuli.Amesema kuelekea maadhimisho ya miaka 50 tangu kuanzishwa kwa Bodi ya waandisi nchiniERB, waandisi wa Tanzania wamefanya kazi nyingi zinazotambulika na hata kuliletea heshima taifa na kwamba kinachotakiwa kwa sasa ni kuzidisha umoja baina yao ili waweze kufanya mambo mengi zaidi.  <topic>: KITAIFA 